《月下笛 游圆证归夜饮青塘桥看月次燕孙》
清代·吴绮

谢氏诸昆，梁园胜侣，莺时俱集。花舆锦辔，踏遍春山晴碧。

问湖花、烟雨楼台，乱峰犹认南朝迹。正寻芳未倦，绿杨桥畔宝蟾初觌。

鹊炉拥道，看清光如水，水光还射。坐列氍歈，共把瑶觥欢吸。

笑庾公、楼上横床，爱子野风前弄笛。待归来、还怕杏园客散花叹息。

作者简介：吴绮(1619～1694) 清代词人。字园次，一字丰南，号绮园，又号听翁。江都（今江苏扬州）人。顺治十一年(1645)贡生、荐授弘文院中书舍人，升兵部主事、武选司员外郎。又任湖州知府，以多风力，尚风节，饶风雅，时人称之为"三风太守"。后失官，再未出仕。